A LISTA TERMINAL
Si, aí.
No meu primeiro piso ceabamos e bebiamos cervexa no chan.
Deus!
Benvida, señora Reece.
- Carafio. - Pódelo crer? Carafio.
- Podo crelo, si. - É de tolos.
É dicir, firmar unha hipoteca a 30 anos fai que o crea bastante.
30 anos. Aquí? Toleamos?
Non sei. Aínda o preguntas?
A verdade é que é fea.
- Temos que quitar o papel pintado. - Si.
- E a moqueta. - Xusto. Imaxínao.
- Aquí a caixa forte da pistola. - Vaia!
Decorareino cun banco de traballo, bandeira de Afganistán...
Non, isto será o meu despacho.
Como?
Este é o meu despacho. Queda ti co garaxe.
Non. Nin de broma, imposible.
- Xa o veremos. - Queres ver os cuartos?
Si, pero viñemos traballar. Non te fagas ideas raras.
Iso xa o veremos tamén.
15 HORAS ANTES
Fillos de puta, tedes o que hai que ter?
- A contar! - Saíde da miña puta praia.
Arriba!
Tocade a campá, nenas. Esa é a vosa salvación.
Ide tocala.
Só doe a primeira vez, señoritas.
- Tedes o que hai que ter? - Temos!
- Non o parece. - Tres!
Non quero brandos! Se non podedes cun tronco,
non podedes co inimigo.
Adiante, señoritas! Aquí non abandona ninguén.
O xuíz xeneral, capitán Howard.
Todo en orde?
En canto á Espada de Odín,
deberiamos poder negalo.
Como que "deberiamos"?
Ás veces hai traxedias.
A operación era información dos SEAL. Non somos responsables.
E o experimento?
Cabe destacar que non se probou nada a nivel xudicial.
As leis de Defensa son claras. Se imos a xuízo...
Cúbrennos ou non?
Ordes son ordes.
Dubido que James Reece o vexa así.
Creo que é hora de considerar en serio continxencias.
Que tipo de continxencias?
Retirada táctica.
Busquei varios países sen extradición.
- Unha merda. - Morreron todos.
Teño familia.
Non vou marchar a Camerún polo puto James Reece.
Cale un momento.
Somos Comando Naval,
non uns paspáns de Wall Street.
Mentres teñamos cobertura legal, temos unha posición que defender.
E se a deshonra de Reece quere aparecer por aquí,
hai 5000 mariños que terán algo que dicir.
Véxoos.
Reúnense cada día dende que mataches a Horn.
Cox e Howard alóxanse en pisos, aí temos moitas oportunidades.
Pillar, porén, non sae da base.
E asumo que non queres enfrontarte a toda a base naval.
Imos polos dous primeiros e agardamos por Pillar.
Disparámoslle cun fusil.
Dende o barco?
Sería lanzar unha moeda ó aire.
E non podemos fallar.
Lembras Mosul?
Si, por que?
Sayidati al Jamila?
Howard ten familia.
Moi atrevido.
CALIFORNIA ESIXE RESPOSTA FEDERAL
SOLDADOS REBELDES: TERROR INTERNO
O demais pregúntenllo ó FBI.
James Reece non matou a Mike Tedesco, foi vostede.
Talos ofrece seguridade. Non son matóns, señorita Buranek.
Pensa que non a coñezo?
Sei que probou o RD4895 en SEAL da Armada.
E sei que as probas causaron tumores, polo que os asasinou.
Está no meu artigo. Se me elimina, todos saberán a verdade.
O seu trato vai ir tomar polo cu.
Hoxe é fácil erguerse con medo.
Non se pode ignorar a violencia que vimos esta semana na televisión,
pero a administración actuou rápido para clasificar a James Sullivan Reece
como terrorista interno.
Pasemos ás preguntas, porque seguro que teñen moitas.
Última fila. Si.
Señora secretaria, coñece o capitán Reece persoalmente, non si?
Coincidimos varias veces, é certo.
Viu algo sospeitoso nel?
Ó alistarse nas forzas armadas,
un xura defender a constitución contra ameazas: estranxeiras e internas.
Sospeito que o capitán Reece cre que cumpre ese xuramento.
Contra que, señora?
James Reece cre que está nunha misión,
e non parará ata cumprila.
O mellor para atrapalo será adiantarnos ó seu próximo obxectivo.
É dicir, antes de nada,
debemos localizar a calquera relacionado con Horn e Capstone.
O obxectivo é capturar, pero a prioridade
é evitar que se perdan máis vidas.
Se as dúas son incompatibles, xa saben o que toca.
- Queda claro? - Si.
Hai que atopar ese home.
Sabe onde está James Reece?
Vou ser clara. Necesito información.
Xa empezamos.
Teño 5000 palabras sobre Reece, e case teño o artigo...
Está na puta corda bamba, señorita.
Necesítoos para o artigo.
E necesítanme para atopalo.
Dígame que ten. Verei que podo facer.
É o mellor que lle ofrezo.
Teñen acceso ós ordenadores de Horn.
Busquen algo chamado "táboa cap".
Son os que sacaron tallada da venda de Nubellum.
A maioria das contas son legais,
pero algunhas son pagos para probar ilegalmente un medicamento
chamado RD4895 en soldados SEAL da Armada.
E isto contoullo Reece?
Porque pasou tres días delirando no monte.
Iso foi antes de sacar a súa amiga do alude?
Meteume el no puto alude, lista.
A ver, non vin aquí defender a Reece.
Sei que hai que paralo,
pero tamén hai outros responsables.
Dep, fai que analicen a fondo o ordenador de Horn.
En serio?
Si, señor.
Vou traballar na biblioteca ó final da rúa...
A última vez que a deixei marchar, fuxiu a San Francisco.
Junior, que non saia da sala.
Perdoe, pedinlle que esperara.
Descansa, Gerald. É o teu despacho.
Señora, sabía que estaba por aquí,
pero non esperaba a súa visita.
Non foi premeditada.
E quen é el?
O axente Azad do DCIS.
Quero seguir o protocolo nesta conversa.
Saquei o informe de obxectivos da operación Espada de Odín.
Quería ver a información que fixo que morrera todo un pelotón.
Coñezo o informe de intelixencia.
Entón saberá que é bastante frouxo.
Unha grande operación baseada nun aviso dun traficante de armas?
Máis nada?
Analizárono tan sequera?
Tiña unha orde permantente do Pentágono
de ir por Kahani se recibiamos información viable.
O oficial que pasou o informe...
Quen era?
Iso debería preguntalo en Langley.
Grazas, Gerald.
Xa está?
Por agora si.
Un pracer coñecelo, almirante. Estaremos en contacto.
Pásame o capitán Howard. Xa.
CHAMADA ENTRANTE WARCOM
Mamá, o entrenador dixo que podemos ir ás estatais,
pero temos que pagar a viaxe. Coma todos.
Non é xusto. A escola non debería poñernos un bus?
- Que tal, papá? - Chegas cedo.
Ola.
Escoitade, nós...
- Imos ós Caios. - Que?
Si, esta noite.
- Como? - Teño os billetes.
Só faltan as maletas.
Non podo. Teño fútbol.
Non hai fútbol. Prepara as cousas.
Pasou algo?
Non.
Non, pensade que son unhas vacacións ata que todo se calme.
- Que se calme o que? - Escoitade,
vai ser divertido, vale?
- Pois divertido non parece. - Escoitádeme!
Tedes que facer as maletas, vale?
- Veña. Vamos! - Non entendo, odias os Caios.
Hai que moverse. Howard pillou billetes para Caio Hueso.
- Cando? - Esta noite.
O coelliño escapa.
Estaremos listos.
Escoita, irmán. Estiven pensando e...
Saia como saia isto,
os federais seguirán escaravellando.
Ata coa tapadeira da axencia, atoparán algo sobre ti.
Tes algún plan?
Si.
Coñeces Máncora?
Unha vila surfeira na costa de Perú.
Hai unhas ondas da hostia.
Fontes termais, baños de barro, ayahuasca e algunha australiana.
Bo sitio para retirarse.
Perdoa.
Por?
Por meterte nisto.
Metéronme eles, irmán.
Non ti. Lémbrao.
Xa.
Seguro que queres facelo?
- Axente Layun. - Espere.
Buscamos nos ordenadores.
Atopamos varias mencións de Pillar ó medicamento RD4895
e análises do pelotón de Reece.
Pillar sabía que tiñan tumores.
Non só iso, señor. Pagáronlle polo seu rol no experimento.
FinCEN analizou as táboas.
Global Systems Plus, ese é Gerald Pillar.
SXA Consulting, ese é Leonard Howard.
Ese de aí é Bill Cox.
Tamén hai outras empresas ligadas a Saul Agnon e Marcus Boykin.
E unha máis, Oberon Analytics.
- Quen é? - Nin idea.
Talvez nolo diga o comando de WARCOM.
Hai que pasarllo ó NCIS.
O axente Holder do NCIS traballaba para Horn.
Temos que ir directamente ó noso contacto.
Son oficiais de alto rango. Hai uns procesos.
James Reece está aquí.
Agora mesmo está en Coronado e temos a súa lista.
Iso foi un si?
Dep, vai á casa de Reece. Se ves algo, avísame.
- Que foi? - Junior, con Howard.
Búscalle unha canguro a Buranek. Mac, con Cox. Colabora coa poli.
Axente, esa pista deilla eu.
Sente aí! Con sorte, descubrirá como remata o seu artigo.
Non me vas dicir que fixeches?
Non fixen nada, directamente.
Entón por que escapas?
O almirante viuse metido en algo. Algo...
Algo malo. Pediume que o cubrise e eu...
Nese momento sentinme mal. Gerald foi bo comigo, con nós.
Apoiounos, recomendoume nos ascensos...
Estás moi exposto?
Non é iso, Anne. Vai valer a pena, pero non aquí.
- E nos Caios si? - Papá!
Dille ó taxista que xa vou!
Por favor, Anne...
Papá, non é o taxi. É o FBI.
Non pasa nada, xa me encargo.
Perdoen, xa vou!
Só estaba ordenando unhas cousas. Pódolle axudar, axente?
Vai a algún sitio, capitán?
Escolta militar en Coronado para 400 metros por vías de servizo?
Co debido respecto, señor, en canto entrou na base, saíu de Coronado.
Que día tan marabilloso.
Escapou un SEAL trastornado
e o FBI vén chamar á unica porta trala que sabemos que non está.
Somos federais cunha orde...
Sáqueme iso de diante.
Pensa que me importa unha merda que un pailán estampara o papel ese?
Ninguén entra no meu edificio se eu non lle deixo.
Pero non teño problema, axente. Non teño nada que agochar.
Que pasen. Son axentes federais, á fin e ó cabo.
Veña, pasen.
Colla o que precise,
pero sei a que veu.
Creo que isto resolverá calquera dúbida que teña.
E cando se decate de que pisou a merda que non debía,
dígalle á pendanga que o enviou que vaia tomar polo cu.
Como estamos, Mac?
Os Howard non están.
Maletas feitas, billetes a Miami, pero perderon o avión.
Cox desapareceu. Buscámolo tan axiña como podemos.
Vai todo ben, Bill?
JAMES REECE SEGUE FUGADO
Non foi culpa túa. Ninguén esperaba algo así.
Queda coa volta.
Como vai ser isto, entón?
Acórdase da Vella Dor?
Si.
Atopei unha igualiña, 180 quilos que din: "Fódete".
Cargabamos con ela por Gator Beach. Eramos uns brandos, uns cabróns, lembra?
- Teño o puto brazo roto. - Si?
Debe doer de carallo.
Que quere, Reece?
Quen máis o sabía?
Pillar aprobouno.
Howard asegurouse dos detalles para que todo saíse adiante.
E os de loxística? Os médicos?
Eses tipos só seguían ordes.
Pensaban que lles vacinaban vitamina B12.
Nós eramos os únicos que coñeciamos o experimento.
Sabe que nos dan cando nos retiramos?
Dás toda a túa vida
e gañas unha pensión e un remo.
"Grazas polo seu puto servizo".
Era parte da irmandade.
Iso era o que gañaba.
Enviou os seus irmáns morrer
nuns túneles cheos de merda no puto estranxeiro.
Que pasa? Non pode vostede só?
Ei.
No adestramento nunca cargabamos sós co peso.
Sempre tiñamos compañeiros á esquerda e á dereita.
Cando necesitas o teu equipo, chámalo.
Onde está o teu, Bill?
O peso é todo teu.
Deus santo, Reece. Que fixo?
- Capitán Howard. - Por favor.
Quere facerme ese favor?
Por favor. Eu só movía documentos, Reece.
Coñéceme. James, coñéceme, eu...
Só son un burócrata. Por favor, Reece.
James.
Teño familia.
Eu tiña familia.
Ramirez tiña familia.
- Cortese tiña familia. - Non.
Donny Mitchell nunca verá o seu bebé polo que lle fixo o seu marido ó pelotón.
É algo tarde para virme con esas, capitán.
Agora, vai facer o que lle pedín?
Non podo, Reece. Eu...
Vale.
- Síntoo. - Enténdoo.
Grazas.
Axudou á morte da miña filla, agora axudarei á do seu fillo.
Deus, Non, Reece!
- Que fai? - Non o faga!
- Agárrao! Non, Reece! - Non!
- Pare, hostia! - Non!
Por favor.
Por favor, pare.
- Reece. - Érgase.
Veña, érgase.
Escóiteme, por favor. Vale?
Ten unha oportunidade.
Agora mesmo, doulle unha oportunidade.
Faga unha cousa boa na vida.
Salve a súa muller e fillo de afogar no Pacífico. Pode facelo, vale?
Vale.
Pode facelo.
Vaino facer?
Si, fareino.
É un bo home.
Deus, axúdame.
Axeita a Howard.
Non os soltes ata que o faga.
Espera, onde carallo vas?
Á casa.
Como que á casa?
Teño que velas.
Que queres, Reece?
Nunca quixen facerche dano. Nunca foi a miña intención.
Dáme a impresión de que non fas nada sen querer.
Algúns aspectos da guerra non son agradables.
Pero non estás na guerra. Estás na casa. É diferente.
Xa non.
Grazas, tenente, avisámolo se descubrimos algo.
A policía coordinouse co estado para mandar máis unidades á illa.
Ten algo do almirante?
Informes de entrega, resultados de probas, todo normal. Ata fixo copias.
Por que ía dar Pillar probas de ensaios secretos cos SEAL?
Que carallo é isto?
Onde podemos falar?
Tony. Falamos un segundo?
- Sente. - Non fai falla.
Quen é vostede e como me vai foder?
Bijan Azad, DCIS.
Déannos un segundo.
Ímolo mandar á neveira.
Desculpe?
O seu equipo volverá ós seus departamentos.
O FBI investiga infraccións no Pentágono, non ó revés.
Correcto.
Sinceramente, axente, non me interesa apartalo do caso.
Polo que oín, dirixe ben o negocio.
- Excedeuse. - Como?
O almirante experimentou ilegalmente cos seus homes.
Non foi ilegal. Tecnicamente, non.
Está falando disto.
Pillar tiña unha autorización urxente que aprobaba o experimento.
Non foi un crime, pero cremos que se tapou.
Déixoos a soas.
Entregaralle todo o que ten sobre Pillar e os seus homes ó DCIS.
E collerá uns días libres.
Reece segue aí fóra.
Só uns días libres.
Ninguén quere poñerllo difícil.
Washington chamou ós Ánxeles. Van enviar a súa Unidade de Fuxitivos.
O caso debía ser deles dende o principio.
Por que a quere tanto?
- A que? - A historia.
Só busca prestixio persoal ou pensa que servirá de algo?
Non podo ter ambición e crer no que fago?
Se tivese que elixir...
Cando tiña catro anos, meu pai decidiu romper co Partido Comunista Chinés,
ir contra o réxime de Xiaoping.
Enviounos a miña nai, a meu irmán e a min ós EE. UU.
Non volvín velo.
Ós seis anos xa perdera o fogar,
o idioma, ata o nome.
E todo porque meu pai decidiu tomar partido.
Así que si, gústame crer que a verdade importa.
Sobre todo cando é David contra Goliat.
E quen é Reece? David ou Goliat?
Aínda non o teño decidido.
Hoxe pasou algo curioso.
Descubrimos que o Pentágono autorizou o RD4895.
E máis curioso aínda, o FinCEN non logra desenmascarar un accionista.
Alguén que traballaba con Horn.
O Pentágono?
Aí ten o seu Goliat.
Marcho. Retiraron o meu equipo do caso.
E que pasa comigo?
Remate o artigo, señorita Buranek, e que saia á luz canto antes.
Marcha. Vixío eu a casa ata que cheguen os de L. A.
FBI, CART e FinCEN TEÑEN PROBAS DOS PAGOS
QUE COINCIDEN COA ESPADA DE ODÍN,
pero a autorización do RD4895 asinouna Hartley.
...por valor de 20 millóns.
- Ola? - Jord, son eu.
Teño o artigo sobre Reece.
Si, xa oín. Para o Atlantic? Chamas para pasarmo polos fociños?
É enorme, Jordan.
Hartley, a secretaria de Defensa, firmou unha autorización.
É dun experimento encuberto que causou tumores en Reece e os seus homes.
Deus santo!
E podo demostrar que a tapadeira
pagouna Steve Horn para protexer o seu investimento.
A secretaria levou comisión?
O FBI non puido descubrir un accionista. Dada a implicación de Hartley,
os lectores chegarán á mesma conclusión ca min.
Ou polo menos obrigarana a responder polo que fixo.
Dis que o bo de VoltStreem é a inmediatez. Cando podes publicalo?
Mándamo e se está todo aí, podo subilo en menos dunha hora.
Trato feito.
PROBAS SECRETAS E PAGOS DE ACCIÓNS: HARTLEY CONTRA REECE
por Katie Buranek.
Enviar
Enviando...
Mensaxe enviada.
Sei que é a túa favorita, pero creo que teño pixama novo.
Que che parece?
Creo que polo menos tomei unha boa decisión na vida.
Estás seguro?
- Ó 75 %. - Non sexas parvo.
Estou embarazada.
Só con este bico?
- Como que estás embarazada? - Estou embarazada.
Así que vas ter que volver á casa.
Estás segura?
Como ó 75 ou 80 %.
Bótote de menos.
Vas ser unha nai xenial.
Que che parece Matthew se é neno?
Matthew?
Gústame Gunner.
Gunner?
- E se é nena? - Gage.
- Gage para nena? - Si.
E Lucy que tal?
Gústame. Lucy.
James.
Lauren?
James.
Levan toda a noite chamando as familias. Que pasou?
Cóntamo.
Papá.
Veña.
Queres velo?
Sabes que só me dixeron que tiñas unha conmoción,
que repouses.
Veña.
Quérote.
Traédeos! Á esquerda! Está á esquerda!
Vou contigo!
Movédevos!
Donny, non!
Papá. Papá.
Vai todo ben?
Volve ó mundo real! Esperta!
Dixeches que o deixabas.
Hai tres misións. Hai tres putas misións.
- Non quero falar disto. - Que lle digo a Lucy?
- Que queres que lle diga? - Dille a verdade.
Que vou alí para loitar por ela e por ti.
Unha merda! Sabémolo os dous!
Cando estás alí, loitas por ti.
Lauren, volve.
"Non había escena máis encantadora,
pero ninguén a contemplaba excepto un neno pequeno
que miraba pola ventá.
Vivira momentos eufóricos que outros nenos non chegarían a coñecer,
pero o que contemplaba pola ventá era a única ledicia
que nunca lle estaría permitida".
Capítulo 17. "Cando Wendy medrou..."
- Papá, gañei o concurso de ortografía! - Lucy, saca as botas.
Que che dixen? A práctica fai ó mestre.
Moi ben, amor! Déronche un trofeo.
A última palabra foi desaparecer.
A outra rapaza fallou no pe, pero eu non.
Claro que non.
Desaparecer.
De...
E...
Ese...
A...
Temos que marchar.
Pe...
A...
Erre...
E...
Ola.
Está a punto de durmir.
THREEMA MENSAXE DE KATIE
APROBOUNO HARTLEY
Non, o equipo tres sae mañá. Espero ver como marchan.
Déixenos a soas.
Avísoo cando acabemos.
Levo horas chamándoo.
Ten idea da cantidade de merda que nos caeu hoxe?
Teño certa idea, señor.
Hartley quixo botarnos ós lobos, pero xoguei as cartas que me deu.
Ten algo máis? Precisamos algo. Quen sabe a que xoga esta muller.
Que pasa?
É para vostede.
Diga?
Almirante Pillar.
Leva seguro toda a súa vida,
agochado tralos muros,
enviando outros homes a loitar.
Hoxe pensei que a miña filla viu máis combate ca vostede.
E pensei que debía corrixir iso.
Creste alguén, fillo?
Creste especial?
Non vales unha merda.
Non es máis ca unha brisa soprando no ceo.
Si, non?
Unha mina antipersoa ten 700 bólas de rodamentos.
Se tivese dúas minas apuntándolle,
serían 1400 bólas. 1400.
Cen por cada SEAL que asasinou.
De que carallo falas?
Non tiven elección, señor.
Reece. Capitán!
Non fagas isto!
Escóitasme?
Tes que abandonar...
Isto vai máis alá de WARCOM. Sábelo, verdade?
Direiche quen máis está involucrado, pero se morro...
Se morro...
non o saberás.
Asumamos, almirante, por seguir coa conversa,
que xa o sei.
HOWARD TRAIDOR
Alguén viu iso?
Informe de explosión na base de Coronado. WARCOM estoupou. Piso superior.
Aseguren a zona. Un a un.
Reece está na base? Temos confirmación visual?
É o despacho do almirante. Unha bomba. Puido detonala a distancia.
Reece!
Espera, sei o que che pasou.
Sei o que che pasou, o que che fixeron.
Non debería estar aquí.
Por que che mataron a familiia. Teño probas sobre Horn.
E Pillar.
Témolos, Reece.
Toca deixar que a xustiza se encargue.
A xustiza son eu.
Non podo.
Non podo deixarte seguir así.
Non llo vou repetir.
Non entre na lista.
- Diga? - Que foi? Xa pasou unha hora.
Ti dirás. Sigo agardando.
- Agardando? - Internet funciona así.
Para que publique algo, tesmo que enviar.
Envieino.
PARA: JORDAN GROFF ARTIGO
Non tal.
Jordan, teño que irme.
Non, Katie, non mo fagas outra vez... Cago en todo.
Lin o seu artigo, señorita Buranek. Unha peza excelente.
Lamentablemente, incorrecta.
Se quere marchar por esa porta, non a seguiremos,
pero é unha xornalista demasiado boa para publicar só medio artigo.
Se quere a verdade,
toda a verdade,
estou disposta a dar unha entrevista.
Se lle interesa.
Subtítulos: Abraham Díaz López